**Convenţia Organizaţiei Internaţionale a Muncii Nr. 161 privind serviciile de
sănătate ocupaţională**

**Preambul**

Conferinţa generală a Organizaţiei Internaţionale a Muncii, convocată la Geneva, de Consiliul de administraţie al Biroului Internaţional al Muncii şi reunită la 7 iunie 1985, în cea de a şaptezeci şi una sesiune a sa;

Luând notă că protecţia lucrătorilor în caz de boala, bolilor profesionale şi accidentelor de muncă, constituie una din sarcinile care revin Organizaţiei Internaţionale a Muncii (OIM), în virtutea Constituţiei sale;

Luând notă de convenţiile şi recomandările internaţionale ale muncii, în special Recomandarea privind Protecţia Sănătăţii Lucrătorilor, 1953; Recomandarea privind Serviciile de medicina muncii, 1959; convenţia privind reprezentanţii lucrătorilor, 1971; precum convenţia şi recomandarea privind sănătatea şi securitatea lucrătorilor, 1981, care stabilesc principiile unei politici naţionale şi ale unei acţiuni la nivel naţional şi Declaraţia de principii tripartită privind întreprinderile multinaţionale şi politica socială, adoptate de Consiliul de administraţie al Biroului Internaţional al Muncii (BIM);

După ce a decis să adopte diferite propuneri referitoare la serviciile de medicină a muncii, chestiune care constituie al patrulea punct de pe ordinea de zi a sesiunii;

După ce a decis că aceste propuneri vor lua forma unei convenţii internţionale, adoptă astazi, douăzeci şi şase iunie, o mie nouăsute optzeci şi cinci, următoarea convenţie care va fi denumită Convenţia privind serviciile de sănătate ocupaţională, 1985.

**CAPITOLUL I. PRINCIPIILE UNEI POLITICI NAŢIONALE**

 **Articolul 1**

În sensul prezentei Convenţii:

1. termenul **„serviciile de sănătate ocupaţională"** înseamnă servicii abilitate în general cu funcţii de prevenţie şi responsabilitate pentru consultarea angajatorului, lucrătorilor şi reprezentanţilor lor, în cadrul întreprinderii la:
2. cerințele pentru stabilirea și menținerea unui mediu de lucru sigur și sănătos, care va facilita sănătatea fizică și mentală optimă în ceea ce privește locul de muncă;
3. adaptarea proceselor de muncă la capacităţile lucrătorilor, avînd în vedere starea sănătăţii lor fizică şi psihică;

b) termenul ,,reprezentanţii lucrătorilor la întreprindere’’, sunt persoanele recunoscute de legislaţia şi practica naţională.

 **Articolul 2**

În corespundere cu condițiile și practicile naționale, și consultarea cu cele mai reprezentative organizații ale angajatorilor și lucrătorilor, în cazul în care acestea există, fiecare membru al Organizaţiei elaborează, realizează și periodic revizuieşte politică națională coerentă, cu privire la serviciile de sănătate la locul de muncă.

 **Articolul 3**

1. Fiecare Membru al Organizaţiei se obligă să dezvolte treptat serviciile de sănătate ocupaţională pentru toţi lucrătorii, inclusiv din sectorul de stat şi privat, în toate ramurile de activitate economică şi la toate întreprinderile. Măsurile întreprinse trebuie să fie adecvate riscurilor specifice ale întreprinderilor.
2. Dacă serviciile de sănătate în muncă nu pot fi create imediat pentru toate întreprinderile, atunci fiecare Membru al Organizaţiei elaborează planuri pentru stabilirea unor astfel de servicii, în consultare cu cele mai representative organizaţii ale angajatorilor şi lucrătorilor, în cazul în care acestea există.
3. Fiecare Membru al Organizaţiei indică în primul raport despre aplicarea Convenţiei prezente, în corespundere cu art.22 al Constituţiei OIM, informează despre planurile elaborate în conformitate cu alineatul 2 a prezentului articol, şi să indice în rapoartele ulterioare progrese în aplicarea lor.

 **Articolul 4**

Autoritatea competentă consultă cele mai reprezentative organizaţii ale angajatorilor şi lucrătorilor, în cazul în care acestea există, în privinţa măsurilor care sunt necesare de întreprins pentru punerea în aplicare a dispoziţiilor prezentei Convenţii.

 **CAPITOLUL II: FUNCŢIILE**

 **Articolul 5**

Fără a aduce atingere responsabilităţii fiecărui angajator pentru sănătatea şi siguranţa lucrătorilor în angajarea sa, şi avînd în vedere necesitatea respectivă de participare a lucrătorilor la soluţionarea problemelor de protecţie a sănătăţii şi securităţii muncii, serviciile de sănătate ocupaţională execută următoarele funcţii adecvate riscurilor profesionale ale întreprinderii:

1. identificarea şi evaluarea riscurilor generale pentru sănătate, care apar la locul de muncă;
2. supravegherea factorilor din mediul de producere şi practicile de lucru, care ar putea afecta sănătatea lucrătorilor, incluzînd utilajul sanitar, punctele şi încăperile de alimentaţie, furnizate de către angajator;
3. consultarea pe chestiunile de planificare şi organizare a lucrărilor, incluzînd organizarea locurilor de muncă, selectarea, deservirea şi menţinerea

 maşinilor, instalaţiilor echipamentului de lucru, substanţelor, utilizate în

 procesul de muncă;

1. participarea la dezvoltarea programelor pentru îmbunătăţirea practicilor, precum testarea şi evaluarea aspectelor de sănătate ale noilor echipamente de lucru;
2. consultarea lucrătorilor cu privire la sănătatea ocupaţională, securitate, igiena muncii, de asemenea în ergonomie şi utilizarea echipamentelor de protecţie individuală şi colectivă;
3. supravegherea stării de sănătate a lucrătorilor în procesul de muncă;
4. acordarea sprijinului la adaptarea proceselor de muncă către angajatori;
5. participarea la efectuarea măsurilor de reabilitare profesională;
6. colaborarea în asigurarea informatizării, organizării instruirii şi educaţiei în domeniul sănătăţii ocupaţionale, igienei muncii şi ergonomiei;
7. organizarea primului ajutor medical de urgenţă,
8. participarea la analiza cazurilor de accidente şi bolilor profesionale.

**CAPITOLUL III. ORGANIZAREA**

 **Articolul 6** Principiile de creare a serviciilor de sănătate ocupaţională se stabilesc:

1. prin legi sau regulamente; sau
2. prin convenţii colective sau altfel convenite de către angajatori şi lucrători cointeresaţi; sau
3. prin orice alt mod, susţinut de organul competent după consultarea cu organizaţiile reprezentative a angajatorilor şi angajaţilor;

 **Articolul 7**

1.Serviciile de sănătate în muncă pot fi create, în dependenţă de circumstanţe, sau ca servicii pentru o singură întreprindere, sau ca serviciu comun pentru cîteva întreprinderi.

 2.În conformitate cu condiţiile şi practica naţională, serviciile de
sănătate ocupaţională pot fi create:

1. de întreprinderi sau de un grup de întreprinderi;
2. de organele de stat sau serviciile oficiale;
3. de instituţiile de asigurare socială;
4. de orice alte organe, împuternicite de organele competente ale puterii;
5. în comun cu cîteva organe enumerate mai sus.

 **Articolul 8**

Angajatorii, lucrătorii şi reprezentanţii acestora, în cazul în care aceştea există, cooperează şi participă la punerea în aplicare a măsurilor organizatorice şi de altă natură, referitoare la serviciile de sănătate la locul de muncă pe baze echitabile.

**CAPITOLUL IV: CONDIŢIILE DE ACTIVITATE**

 **Articolul 9**

1. În conformitate cu legislaţia şi practica naţională, serviciile de sănătate
ocupaţională trebuie să fie multidisciplinare. Componenţa personalului se determină prin natura sarcinilor care trebuie îndeplinite.
2. Serviciile de sănătate în muncă îşi execută funcţiile sale în colaborare cu alte servicii ale întreprinderii.
3. În conformitate cu legislaţia şi practicile naţionale pentru a asigura o cooperare adecvată şi coordonarea necesară între serviciile de sănătate la locul de muncă, şi după caz, a altor organisme implicate în furnizarea de servicii de sănătate.

 **Articolul 10**

Personalul,care prestează servicii de sănătate la locul de muncă, se foloseşte de independență profesională completă de angajatori, lucrători și reprezentanții acestora, în cazul în care acestea există, în ceea ce privește funcțiile enumerate la articolul 5.

 **Articolul 11**

Autoritatea competentă stabilește calificările necesare pentru personalul care furnizează servicii de sănătate la locul de muncă, în funcție de natura sarcinilor care trebuie îndeplinite și în conformitate cu legislația și practicile naționale.

 **Articolul 12**

 Supravegherea sănătății lucrătorilor în ceea ce privește locul de muncă nu atrage după sine careva pierderi din salariul lor, este gratuit și va avea loc, în măsura posibilităţilor orelor de lucru.

 **Articolul 13**

 Toți lucrătorii trebuie să fie informaţi cu privire la riscurile de sănătate care persistă la locul de muncă.

 **Articolul 14**

 Angajatorii și lucrătorii informează serviciile de sănătate ocupaţională despre oricare factori cunoscuți și posibili în mediul de lucru, care ar putea afecta sănătatea lucrătorilor.

 **Articolul 15**

 Serviciile de sănătate ocupaţională trebuie să fie informate cu privire la cazurile de îmbolnăvire a lucrătorilor și despre absența lor la locul de muncă din motive de sănătate, pentru a fi în măsură să identifice dacă există vreo legătură între cauzele de îmbolnăvire şi absența la lucru, sau orice riscuri pentru sănătate, care pot fi prezente la locul de muncă. Angajatorul nu cere de la personalul serviciilor de sănătate ocupaţională, verificarea motivelor absenței de la locul de muncă.

**CAPITOLUL V: DISPOZIŢII FINALE**

 **Articolul 16**

 Legile sau reglementările naționale desemnează autoritatea sau autoritățile responsabile atât pentru supravegherea funcționării și pentru consultarea serviciilor de sănătate la locul de muncă odată ce acestea au fost stabilite.

 **Articolul 17**

 Ratificările formale ale prezentei convenții vor fi comunicate Directorului General al Biroului Internațional al Muncii pentru înregistrare.

 **Articolul 18**

1. Prezenta Convenție este obligatorie numai pentru membrii Organizației Internaționale a Muncii, ale căror instrumente de ratificare au fost înregistrate de către Directorul General.
2. Prezenta Convenţie va intra în vigoare după douăsprezece luni de la data la care ratificările a doi membri au fost înregistrate de către Directorul General.
3. Ulterior, prezenta Convenție va intra în vigoare pentru fiecare Membru al Organizaţiei, după douăsprezece luni de la data la care a fost înregistrată ratificarea .

 **Articolul 19**

 1.Fiecare Membru al Organizaţiei, parte la prezenta Convenţie, poate după expirarea unui termen de 10 ani din momentul iniţial al intrării acesteia în vigoare, printr-un act comunicat Directorului General al Biroului Internațional al Muncii pentru înregistrare. Denunţarea va intra în vigoare peste un an după înregistrare.

 2.Fiecare membru al Organizaţiei care a ratificat prezenta Convenție și care timp de un an dupa expirarea termenului de zece ani menționată în alineatul precedent, nu şi-a exercitat dreptul la denunţare va fi obligat pentru o nouă perioadă de zece ani și, ulterior, avînd posibilitatea de a denunţa prezenta Convenție la expirarea fiecărei perioade de zece ani, în condițiile prevăzute în prezentul articol.

 **Articolul 20**

 1.Directorul general al Biroului Internațional al Muncii va expedia tuturor membrilor Organizației Internaționale a Muncii înregistrarea tuturor instrumentelor de ratificare și declaraţiilor de denunţare venite de la Membrii Organizației.

 2.Notificând Membrii Organizației despre înregistrarea celui de-al doilea instrument de ratificare primit, Directorul General va atenția Membrii Organizației asupra datei la care prezenta Convenție va intra în vigoare.

 **Articolul 21**

 Directorul general al Biroului Internațional al Muncii va expedia pentru înregistrare Secretarului General al Organizației Națiunilor, în conformitate cu articolul 102 din Carta Organizaţiei Naţiunilor Unite, date complete privind toate ratificările și toate declaraţiile de denunțare înregistrate în conformitate cu dispozițiile articolelor precedente.

 **Articolul 22**

 În cazul în care va fi necesar, Consiliul de Administraţie al Biroului Internațional al Muncii va prezenta Conferinței Generale un raport cu privire la aplicarea prezentei Convenții și va examina oportunitatea includerii pe ordinea de zi a Conferinței, privind problema revizuirii totale sau parțiale a acesteia.

 **Articolul 23**

1. În cazul în care Conferința adoptă o nouă Convenție care va revizui total sau parţial prezenta Convenție, şi dacă noua Convenţie nu va prevedea altfel,atunci:
2. ratificarea de către un membru al Organizaţiei a noii Convenții de revizuire va atrage implicit, fără a aduce atingere dispozițiilor articolului 19, dacă și când noua Convenție de revizuire va intra în vigoare;
3. începând cu data intrării în vigoare a noii Convenţii de revizuire, prezenta Convenție va înceta să mai fie deschisă ratificării de către membri.
4. Prezenta Convenție va rămâne în vigoare în forma și conținutul său pentru membrii Organizaţiei care au ratificat-o, dar care nu au ratificat Convenția de revizuire.

 **Articolul 24**

Versiunile engleză și franceză ale textului prezentei convenții sunt egal autentice.